DA ‘vorder’ met koalisiegesprekkeDie DA-leier John Steenhuisen. (Foto: Courtney Africa/ANA) Die DA het weer eens benadruk hy is bereid om koalisiegesprekke met enige politieke party te voer behalwe die ANC en die EFF. “Ons wil nie saam met een van dié partye in ŉ regering wees nie,” het John Steenhuisen, federale leier van die DA, Dinsdag op ’n mediakonferensie gesê. “Ons wil graag baie duidelik die alternatief stel… dit is nie die DA se werk om die ANC te red nie.” Die DA het wel reeds bilaterale gesprekke met die VF Plus, Action SA, ACDP, die United Democratic Movement (UDM), die Patriotiese Alliansie (PA) en die Inkatha-Vryheidsparty (IVP) gevoer “om te sien wat moontlik is,” het Steenhuisen gesê. Dié gesprekke was “produktief” en die leiers van die betrokke opposisiepartye het ooreengekom om weer te vergader. Die PA het egter Maandag tydens die gesprekke uitgeloop en aangedui dat hy met die ANC wil saamwerk, veral in Johannesburg. Dit het egter nie gelyk of dit Steenhuisen veel pla nie, en hy het gesê die PA stel te veel belang in die magsposisies wat hy in munisipaliteite kan beklee. Die DA se siening rakende munisipale posisies is dat die groter party (dié met die meeste stemme) die posisie van burgemeester in ’n munisipaliteit beklee, aangesien die party die groter mandaat en meeste verantwoordelikheid dra. Helen Zille, leier van die DA se federale komitee, het op haar beurt gesê die DA het reeds maande voor die verkiesing al ’n konsep-koalisie-ooreenkoms opgestel om ter tafel te lê tydens koalisiegesprekke met ander partye. Volgens Zille sal die party egter slegs koalisies oorweeg met partye wat dieselde waardes, beginsels en doelwitte het en eindelik stabiele regering sal verseker. Steenhuisen het dit op sy beurt duidelik gemaak dat die DA nie sonder meer koalisies sal aangaan nie en dat hy dit slegs sal oorweeg om hande met ander opposisiepartye te vat indien dit beter dienslewering en behoorlike bestuur inhou. Die DA het reeds die volgende meerderheidskoalisies gesluit: Ooreenkoms gesluit met: VF Plus en Cederberg Eerste. Ooreenkoms gesluit met: VF Plus. Die DA het ook die meerderheid stemme in dié munisipaliteite verwerf: Die DA het hom Dinsdag daartoe verbind om alle koalisie-ooreenkomste openbaar bekend te maak nadat dit gesluit is.